《郡檄子肃检视旱田以诗寄之》
宋代·赵蕃

是邦且熟无多收，况于水旱相为忧。
使君奏课避非实，檄公按视临田畴。
民闻公来相告语，活国忧民公自许。
平时爱我如恐伤，今胡不能为轻赋。
人生衣食固有端，作苦宁敢求自安。
分当戮力给公上，何意年岁逢艰难。
吾君德盛过文景，诏书屡下民惟省。
公其为我谢使君，考虽下下民安枕。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。